Udkast til afgørelse truffet af det blandede EØS-udvalg om ændring af bilag XX (miljø) til EØS-aftalen - Udkast til Fællesskabets fælles stillingtagen

(forelagt af Kommissionen)

BEGRUNDELSE

1. Af hensyn til retssikkerheden og ensartetheden skal Det Blandede EØS-udvalg indarbejde al relevant fællesskabslovgivning i EØS-aftalen snarest muligt efter vedtagelsen.

2. Det Blandede EØS-udvalg bør derfor vedtage vedlagte afgørelse om ændring af bilag XX (miljø) til EØS-aftalen ved tilføjelse af nyligt vedtagne retsakter på disse områder. Denne afgørelse vedrører:

- 32000 D 1753: Europa-Parlamentets og Rådets afgørelse nr. 1753/2000/EF af 22. juni 2000 om en overvågningsmekanisme for de gennemsnitlige specifikke CO2-emissioner fra nye personbiler (EFT L 202 af 10.8.2000, s. 1).

3. I henhold til artikel 1, stk. 3, litra a), i Rådets forordning (EF) nr. 2894/94 om visse gennemførelsesbestemmelser til EØS-aftalen fastlægger Rådet på Kommissionens forslag Fællesskabets holdning til sådanne afgørelser.

4. Udkastet til afgørelse truffet af Det Blandede EØS-udvalg forelægges Rådet til godkendelse. Kommissionen håber at kunne fremlægge Fællesskabets holdning i Det Blandede EØS-udvalg i september 2001.

Udkast til afgørelse truffet af det blandede EØS-udvalg om ændring af bilag XX (miljø) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og

ud fra følgende betragtninger:

(1) Bilag XX til aftalen blev ændret ved afgørelse nr. ... truffet af Det Blandede EØS-udvalg den ... [1].

[1] EFT L ...

(2) Europa-Parlamentets og Rådets beslutning nr. 1753/2000/EF af 22. juni 2000 om en overvågningsmekanisme for de gennemsnitlige specifikke CO2-emissioner fra nye personbiler [2] bør indarbejdes i aftalen -

[2] EFT L 202 af 10.8.2000, s. 1.

TRUFFET FØLGENDE AFGØRELSE:

Artikel 1

Følgende punkt indsættes efter punkt 21ac (Europa-Parlamentets og Rådets direktiv 1999/94/EF) i bilag XX til aftalen:

"21ad. 32000 D 1753: Europa-Parlamentets og Rådets beslutning nr. 1753/2000/EF af 22. juni 2000 om en overvågningsmekanisme for de gennemsnitlige specifikke CO2-emissioner fra nye personbiler (EFT L 202 af 10.8.2000, s. 1).

Beslutningens bestemmelser gælder i forbindelse med aftalen med følgende tilpasninger:

Liechtenstein skal fra 2003 efterkomme den rapporteringspligt, der er fastsat i afgørelsen."

Artikel 2

Teksterne til Europa-Parlamentets og Rådets beslutning nr. 1753/2000/EF på islandsk og norsk, som offentliggøres i De Europæiske Fællesskabers Tidendes EØS-tillæg, er autentiske.

Artikel 3

Denne afgørelse træder i kraft den ..., forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1 [3].

[3] [Ingen forfatningsmæssige krav angivet.] [Forfatningsmæssige krav angivet.]

Artikel 4

Denne afgørelse offentliggøres i De Europæiske Fællesskabers Tidendes EØS-afdeling og EØS-tillæg.

Udfærdiget i Bruxelles, den

På Det Blandede EØS-udvalgs vegne

Formand

Sekretærer for

Det Blandede EØS-udvalg